[{"text_idx": "#000000", "text": "Lara Izagirre: \u201cDagoen dirua baino talentu askoz handiagoa dago hemen\u201d"}, {"text_idx": "#000001", "text": "Nora filmaren muntaian, bere bigarren luzean, murgilduta dabil Lara Izagirre zinegile zornotzarra. Bere proiektu berriaz gain, Gariza Films bere ekoiztetxean egiten duen lanaren gainean ere hitz egin du Izagirrek. Jon Gomez Garaik Azkue fundazioko egoitzan elkarrizketatu du zine zuzendari bizkaitarra."}, {"text_idx": "#000006", "text": "Dena dela, bigarren abizen horrek badu zure ekoizpen etxearekin harremana, ezta? Bide batez, Lara, esaten duzu ekoizpen etxe gazte eta independentea dela. Zer da gazte eta independentea izatea?"}, {"text_idx": "#000024", "text": "Eta gaur egun ere, beste batek zer pentsatzen duen jakiteko pelikulak edukitzea oso pozgarria da. Eta gizarte bat sortzen laguntzen du. Bizitza aldatu didaten pelikulak ikusi ditut nik. Ez da broma bat, nire bizitzako gauza oso garrantzitsuak dira."}, {"text_idx": "#000031", "text": "Gero egingo dugu berba zuk kontatu dituzun istorioen inguruan. Baina galdetu nahi nizun, harritu nauelako zuen ekoizpen-etxean umeen casting eta coaching-ak eta filmentzako komunikazio digitala ere egiten duzuelako. Umeen casting eta coaching -a zer da?"}, {"text_idx": "#000036", "text": "Orduan, edozein umek ez du balio aktore izateko?"}, {"text_idx": "#000039", "text": "Kar, kar, kar... Askotan, zinearen munduak ez dizu egunerokoan bizirauten laguntzen. Normalean, zinea egiteak ez dizu dirudik ematen; orduan, denetarik egiten duzu. Ni, bakarrik, ekoiztetxearekin hasi nintzenean, ikastaroak ematen hasi nintzen. Eta ez dakit zelan, ikastaro batek beste batera eramaten zaituelako, hasi nintzen lanean emakumeen jabetza eskolekin. Guk gure ikastaroak ematen genituen, eta zerbait berezia behar bazuten gure kontaktua jartzen genuen orritxo baten. Mugikorren ikastaroa horrela sortu zen. Kultur etxe batetik deitu ziguten esanez emakume nagusiak zeudela erreminta bazutela \u2013smartphonea\u2013, baina ez zekitenak nola erabili. Beraz, guk haiekin Whatsapp taldeak sortzen genituen, argazkiak ateratzen genituen, eta azken proiektu bezala bideo bat egiten genuen eta bakoitzak mugikorrean muntatzen zuen. Oso ondo joan zen eta errepikatu egin izan dugu, gainera!"}, {"text_idx": "#000053", "text": "Bai; nire kasuan, asko aldatu naiz. Bost urte pasatu dira pelikula batetik bestera. Lehenengo pelikula egin nuenean, 29 urte nituen eta beste ardura batzuk nituen bizitzan. Niretzako, munduan zegoen gauzarik garrantzitsuena pelikula hori zen, une horretan. Eta Nora zuzendu dudanean, nire bizitzako gauzarik garrantzitsuena ez zen hori. Horrek dena ulertzen asko laguntzen du. Pelikula beste leku batetik ikusten duzu, eta gauza batzuekin zorrotzagoa zara, zure zine horretan ze gauza diren garrantzitsuak ikasi egiten duzulako. Baina nik askoz ere lasaiago zuzendu dut, eta oso ondo pasatu dut. Barre asko egin dut, eta hori lehenengo pelikularekin ez zen gertatu. Lehenengo pelikula, niretzako, kalbario bat izan zen; kar, kar, kar..."}, {"text_idx": "#000055", "text": "Nora pelikulaz ari garela, hedabide batzuek komedia femenista-tzat hartu dute. Zer da Nora?"}]